கேள்வி: டிரைகிளிசரைடு - வேதியியல் வடிவமைப்பு பற்றி தகவல் சொல்.
பதில்: கிளிசரால், மூன்று கொழுப்பு அமிலம் இணைவதால் டிரைகிளிசரைடு உருவாகிறது. மதுவில் (ஆல்க்கஃகால்) ஐட்ராக்சில் (HO-) தொகுதி உள்ளது. இதைப்போல கரிமம் அமிலம் கார்பாக்சில் (-COOH) தொகுதி உள்ளது. ஆல்கஹாலும், கரிம அமிலங்களும் இணைந்து மணமியங்களை உருவாக்குகின்றன. கிளிசரால் மூலக்கூறில் மூன்று ஐட்ராக்சில் (HO-) தொகுதிகள் உள்ளன. ஒவ்வொரு கொழுப்பு அமிலமும் கார்பாக்சில் (-COOH) தொகுதியைக் கொண்டுள்ளன. டிரைகிளிசரைடுகளில், கிளிசராலின் ஐட்ராக்சில் தொகுதிகளுடன் கொழுப்பு அமிலங்களின் கார்பாக்சில் தொகுதிகள் இணைந்து மணமியப் பிணைப்புகளை உருவாக்குகின்றன: :HOCH2CH(OH)CH2OH + RCO2H + R'CO2H + R''CO2H → RCO2CH2CH(O2CR')CR'' + 3H2O மேற்கண்ட சமன்பாட்டில் உள்ள மூன்று கொழுப்பு அமிலம் (RCO2H, R'CO2H, R''CO2H) சாதாரணமாக வெவ்வேறாக இருக்கும்.